*Vážený zamestnávateľ*

Ústredie práce, sociálnych vecí a rodiny prijíma opatrenia, ktorých cieľom je predísť šíreniu vírusu **COVID-19**, prípadne spomaliť jeho postup v čo najväčšej možnej miere.

Z uvedených dôvodov Úrad práce, sociálnych vecí a rodiny Rimavská Sobota (ďalej len „úrad“) ruší všetky plánované stretnutia, burzy práce a výberové konania. Zároveň Vás žiadame o obmedzenie osobných návštev na úrade, na minimum. ***V nevyhnutných prípadoch bude preberanie všetkých potrebných písomnosti a náležitostí, prebiehať na recepcii úradu, aby sa obmedzil pohyb klientov po úrade.***

So zamestnancami úradu komunikujte telefonicky alebo elektronicky. Takisto postupujte pri nahlasovaní voľných pracovných miest, využívajte na to portál [www.istp.sk](http://www.istp.sk), prípadne nahlášky na voľné pracovné miesta zasielajte mailom.

Všetky ostatné podania, ktoré potrebujete na úrad doručiť (Ročné výkazy o plnení povinného podielu zamestnávania občanov so zdravotným postihnutím, Informačné karty a iné), zasielajte poštou.

***Uvedené obmedzenie platí od 10.3.2020 do odvolania.***

*V Rimavskej Sobote, 10.3.2020*